கோபங்களின் நிமித்தம்

கோபங்களின் நிமித்தம் எம்.ரிஷான் ஷெரீப் வழமை போலவே! உனது அளவிடமுடியாக் கோபங்களையும் ! எல்லாப்பழிகளையும் என்னிலேற்று! வழியிறங்கிப்போகிறேன்! ஒவ்வொரு துணிக்கையிலும்! அன்பைக் கொண்டு! எனக்காய்ச் செய்ததான சுவர்களுக்குள்! உன் சகாப்பிசாசுகளை ஏவுகிறாய்! மிகுந்த அச்சம் கொண்ட பார்வையினை! மீண்டும் மீண்டும் உன்னிலெறிகையில்! அலட்சியத்தின் சலனமற்ற மொழி! உன் முகத்தில் உறைகிறது! நாற்திசைகளிலும் ஊசலாடும்! நூலாம்படைகளினிடையில் ! சிதறும் மனதின் சூனியங்களுக்குள்! நிரம்பி வழிகிறது! நிராகரிப்பின் பெருவலி! நான் அகல்கிறேன்! உனது இப்பெருங்கோட்டையை விட்டும்! நீயுன் வழித்துணைகளை! மூலைக்கொன்றாய்க் குடியமர்த்திப் ! பாடச் சொல்லி ரசி! இறுதியாக வழமை போலவே! உனது அளவிடமுடியாக் கோபங்களையும் ! எல்லாப்பழிகளையும் என்னிலேற்று! வழியிறங்கிப்போகிறேன்! வாழ்க்கை! அது மீண்டும் அழகாயிற்று! - எம்.ரிஷான் ஷெரீப்,! மாவனல்லை,! இலங்கை